title: KOMMISSIONENS DELEGEREDE DIREKTIV (EU) / om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i andre udladningslamper til specialformål

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse, i øjeblikket punkt 4.f, for specifikke anvendelser for kviksølv i andre udladningslamper til specialformål.

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til RoHS-direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasningen af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse eller tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis dette ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal desuden tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Det fastlægges desuden i artikel 5, stk. 1, litra a), at Kommissionen skal optage materialer og komponenter i elektrisk og elektronisk udstyr til specifikke anvendelser på listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen har modtaget anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 4.f i bilag III tillader anvendelse af kviksølv i andre udladningslamper til specialformål, som ikke udtrykkeligt er nævnt i dette bilag.

               Kommissionen modtog tre ansøgninger om fornyelse af denne undtagelse i januar 2015. En ansøger gjorde gældende, at udskiftningen af kviksølv i de lyskilder, der er omfattet af denne undtagelse, ikke er videnskabeligt og teknisk mulig i praksis
                  4
               , mens de to andre ansøgere i deres anmodninger fokuserede på specifikke anvendelser såsom højtryksdamplamper
                  5
                og lyskilder, der anvendes til hærdning/polymerisering og desinfektion
                  6
               , og dette blev også begrundet med manglende videnskabelig og teknisk gennemførlighed i praksis. I overensstemmelse med kravene i RoHS-direktivet (artikel 5, stk. 5, andet afsnit) forbliver undtagelsen gyldig, indtil Kommissionen træffer afgørelse om ansøgningen om fornyelse.

               For at evaluere ansøgningen om fornyelse af denne undtagelse iværksatte Kommissionen i juni 2015 en undersøgelse
                  7
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  8
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen i 2019
                  9
                en ajourføring af undersøgelsen fra 2016 med fokus på den samfundsøkonomiske vurdering og tilgængeligheden af alternativer for så vidt angår denne og andre undtagelser. Den endelige rapport om undersøgelsen blev offentliggjort
                  10
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, den 29. oktober 2018 og den 21. oktober 2019 for at indsamle deres synspunkter om forslag i overensstemmelse med evalueringernes konklusioner. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter  RoHS-direktivets artikel 5, stk. 3-7
                  11
               . Rådet og Europa-Parlamentet har fået meddelelse om alle trufne foranstaltninger.

               Den understøttende undersøgelse viste følgende:

               ·Undtagelsen omfatter en lang række anvendelser såsom flere typer ultraviolette lyskilder (f.eks. hærdningslamper, lyskilder til fotokemi, udvikling af polymerer), projektorlamper, gartnerilamper osv.

               ·Kviksølvfrie alternativer anses for at være tilgængelige på systemniveau (til brug i nye LED-armaturer), men sådanne alternativer har forskellige begrænsninger og kan ikke anvendes i de mange typer af eksisterende udladningslamper til specialformål (udskiftning af komponenter).

               ·Det er i øjeblikket ikke teknisk muligt i praksis at substituere kviksølv i de pågældende anvendelser, og den nuværende undtagelse bør fornyes. Hvor det er muligt, bør anvendelserne dog præciseres yderligere. For en del af undtagelsen er det allerede muligt nærmere at præcisere de anvendelser, hvor kviksølv ikke kan substitueres. Den maksimale gyldighedsperiode for undtagelsen bør finde anvendelse herfor. Den tidligere formulering af undtagelsen vedrørende "andre udladningslamper til specialformål, som ikke udtrykkeligt er nævnt" er stadig nødvendig for de anvendelser, der ikke er omfattet af den specifikke formulering, men den bør forlænges med en kortere periode end de maksimale fem år på grund af udsigten til at kunne begrænse undtagelsen i fremtiden.

               ·De videnskabelige og tekniske vurderinger, herunder interessenthøringerne, har således vist, at undtagelseskriterierne fortsat er opfyldt med hensyn til undtagelse 4.f, som omformuleret, da der endnu ikke findes pålidelige alternativer. Samtidig fremgik det af evalueringsresultaterne, at fornyelsen af den specifikke undtagelse ikke svækker den miljø- og sundhedsbeskyttelse, der ydes efter REACH-forordningen, som krævet i artikel 5 i direktiv 2011/65/EU.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget 36 bidrag. De rejste spørgsmål blev gennemgået, og udkastet til retsakt blev ændret på baggrund heraf.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv fornyes undtagelse 4.f, der er opført i bilag III til direktiv 2011/65/EU, for brugen af kviksølv i specifikke anvendelser.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse opfylder mindst et af de kriterier, der er fastsat i RoHS-direktivets artikel 5, stk. 1, litra a), og berettiger til en forlængelse af undtagelsen: Kviksølv kan ikke på pålidelig vis substitueres i de lyskildekategorier, der er omfattet af denne undtagelse.

               Sammenfattende kan det fastlås, at betingelserne for undtagelsen er opfyldt, og at undtagelsen i punkt 4.f skal fornyes. Med henblik på at begrænse undtagelsen i lyset af mulighederne for substitution konkluderes det i vurderingen, at den nuværende bredere del af undtagelsen bør fornyes med en periode af en kortere varighed på tre år (punkt 4.f.I).  Hvor det er muligt, bør undtagelsens omfang også indsnævres til specifikke anvendelser som følger:

               ·4.f.II: Kviksølv i højtrykskviksølvlamper, der anvendes i projektionsapparater, hvor der kræves en effekt ≥ 2000 lumen ANSI

               ·4.f.III: Kviksølv i højtryksnatriumlamper til gartneribelysning

               ·4.f.IV: Kviksølv i lyskilder, der udstråler lys i det ultraviolette spektrum.

               En sådan indskrænkning af undtagelsens omfang er i overensstemmelse med den tilgang, der kommer til udtryk i betragtning 19 i RoHS-direktivet, nemlig at undtagelser bør være af begrænset omfang og varighed, således at der opnås en gradvis udfasning af de farlige stoffer i EEE. Listen over specifikke anvendelser bør om nødvendigt tilpasses yderligere i fremtiden.

               Udløbsdatoerne for denne undtagelse er fastsat i overensstemmelse med artikel 5, stk. 2, første afsnit. Som det fremgår af evalueringen, berettiger alternativernes udviklingsstadie en fornyelse af undtagelsen med den maksimale gyldighedsperiode på fem år for de specifikke anvendelser. For det bredere punkt 4.f.I for "andre udladningslamper til specialformål, som ikke udtrykkeligt er nævnt" bør gyldighedsperioden fastsættes til tre år. Gyldighedsperioderne forventes ikke at have en negativ virkning på innovation.

               Den foreslåede retsakt er et delegeret direktiv i overensstemmelse med direktiv 2011/65/EU, navnlig med henblik på opfyldelse af de relevante krav i samme direktivs artikel 5, stk. 1, litra a).

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i andre udladningslamper til specialformål

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  12
               , særlig artikel 5, stk. 1, litra a), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  13
                indrømmede Kommissionen bl.a. en undtagelse for anvendelse af kviksølv i andre udladningslamper til specialformål, som ikke udtrykkeligt er nævnt (herefter "undtagelsen"), og denne er nu opført som undtagelse 4.f i bilag III til direktiv 2011/65/EU. Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Kviksølvs funktion i gasudladningslamper til specialformål er at indgå i den lysproduktionsproces, som omdanner elektricitet til lys.

               (6)Den 15. januar 2015 modtog Kommissionen flere ansøgninger om fornyelse af undtagelsen (herefter "ansøgningerne om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU. I henhold til artikel 5, stk. 5, i direktiv 2011/65/EU forbliver undtagelsen gyldig, indtil der er truffet afgørelse om ansøgningen om fornyelse.

               (7)I evalueringen af ansøgningerne om fornyelse, hvori der blev taget højde for tilgængeligheden af alternativer og de samfundsøkonomiske indvirkninger, blev det konkluderet, at det ikke er teknisk muligt i praksis at substituere eller eliminere kviksølv i de anvendelser, der er omfattet af undtagelsen. I betragtning af udsigten til, at substitution begrænser undtagelsen i fremtiden, er det imidlertid hensigtsmæssigt kun at forny undtagelsen for en periode på tre år. I evalueringen konkluderedes det også, at det er muligt yderligere at fastlægge de anvendelser, der kvalificerer til en fornyelse af undtagelsen i overensstemmlse med kriterierne i artikel 5, stk. 1, litra a), i direktiv 2011/65/EU, på grundlag af deres funktionalitets- og anvendelsesområde, dvs. for højtrykskviksølvlamper, der anvendes i projektorer, lyskilder, der anvendes til gartneribelysning, og lyskilder, der udstråler lys i det ultraviolette spektrum. For disse specifikke anvendelser bør undtagelsen fornyes for en maksimal periode fem år. Evalueringen omfattede høringer af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Undtagelsen er i overensstemmelse med Europa-Parlamentets og Rådets forordning (EF) nr. 1907/2006
                  14
                og svækker således ikke den derved ydede miljø- og sundhedsbeskyttelse.

               (9)I lyset af resultaterne af de igangværende bestræbelser på at finde et pålideligt alternativ forventes varigheden af denne undtagelse ikke at få nogen negative indvirkninger på innovation.

               (10)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               (1)Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               (2)Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021[…].

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Lighting_
                  Europe /4f_LE_RoHS_Exemption_Req_Final.pdf

                     (5)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Vske/4f_201412-09_RoHS_Application_VskE.pdf
                   .

                     (6)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/VDMA/4f_VDM A_excempt_req_4f_RoHS_16Jan14.pdf
                   .

                     (7)

                        Den endelige rapport om undersøgelsen findes på
                  https://op.europa.eu/da/publication-detail/-/publication/a3fdcc8c-4273-11e6-af30-01aa75ed71a1
                  .

                     (8)

                        Høringsperiode: 21. august 2015 til 16. oktober 2015,
                  https://rohs.exemptions.oeko.info
                  .

                     (9)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (10)

                     https://ec.europa.eu/environment/waste/rohs_eee/studies_rohs1_en.htm

                     (11)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (12)

                        EUT L 174 af 1.7.2011, s. 88.

                     (13)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

                     (14)

                        Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

    ---documentbreak---

               BILAG

               I bilag III til direktiv 2011/65/EU affattes punkt 4.f således:

                        Undtagelse

                        Udstrækning og gyldighedsdatoer

                        "4.f.I

                        Kviksølv i andre udladningslamper til specialformål, som ikke udtrykkeligt er nævnt i dette bilag

                        Udløber den [PO: 3 år efter offentliggørelsen af det delegerede direktiv i Den Europæiske Unions Tidende.]

                        4.f.II

                        Kviksølv i højtrykskviksølvlamper, der anvendes i projektionsapparater, hvor der kræves en effekt ≥ 2000 lumen ANSI

                        Udløber den [PO: 5 år efter offentliggørelsen af det delegerede direktiv i Den Europæiske Unions Tidende.]

                        4.f.III

                        Kviksølv i højtryksnatriumlamper til gartneribelysning

                        Udløber den [PO: 5 år efter offentliggørelsen af det delegerede direktiv i Den Europæiske Unions Tidende.]

                        4.f.IV

                        Kviksølv i lyskilder, der udstråler lys i det ultraviolette spektrum

                        Udløber den [PO: 5 år efter offentliggørelsen af det delegerede direktiv i Den Europæiske Unions Tidende.]


title: KOMMISSIONENS DELEGEREDE DIREKTIV (EU) / om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i (kompakt)lysstofrør med én sokkel til specialformål

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse for specifikke anvendelser for kviksølv i (kompakt)lysstofrør med én sokkel til specialformål.

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasningen af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse og tilbagekaldelse af undtagelser.

               I henhold til artikel 5, stk. 1, litra a), må undtagelser kun optages i bilag III og IV, hvis dette ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal desuden tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal også tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Det fastlægges desuden i artikel 5, stk. 1, litra a), at Kommissionen skal optage materialer og komponenter i elektrisk og elektronisk udstyr til specifikke anvendelser på listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen har modtaget anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 1.f i bilag III tillader anvendelse af kviksølv i (kompakt)lysstofrør med én sokkel, der ikke ligger over følgende værdier (pr. brænder): til specialformål: 5 mg.

               Kommissionen modtog to ansøgninger om fornyelse af denne undtagelse i henholdsvis december 2014 og januar 2015. En af ansøgningerne blev fornyet med yderligere oplysninger i januar 2020. Ansøgerne anførte i det væsentlige, at der ikke var tilgængelige alternativer til brug for de anvendelser, der er omfattet af denne undtagelse, og forklarede, at en yderligere nedsættelse af den kviksølvtærskel, der var fastsat i undtagelsen, ikke ville være praktisk gennemførlig
                  4
               . I overensstemmelse med kravene i RoHS-direktivet (artikel 5, stk. 5, andet afsnit) forbliver en undtagelse gyldig, indtil Kommissionen træffer afgørelse om ansøgningen om fornyelse.

               For at evaluere ansøgningerne om fornyelse af denne undtagelse iværksatte Kommissionen en undersøgelse i juni 2015
                  5
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  6
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen to supplerende undersøgelser/ajourføringer, der også inddrog interessenter. Den undersøgelse, som blev offentliggjort i 2019
                  7
               , havde fokus på den samfundsøkonomiske vurdering og tilgængeligheden af alternativer, mens der i 2020 blev foretaget en ajourføring baseret på de seneste tal og modeller
                  8
               . De endelige rapporter om undersøgelsen og ajourføringerne af den samfundsøkonomiske vurdering blev offentliggjort
                  9
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, den 29. oktober 2018 og den 21. oktober 2019 for at indsamle deres synspunkter med hensyn til en påtænkt fremgangsmåde i overensstemmelse med evalueringernes konklusioner. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  10
               . Rådet og Europa-Parlamentet har fået meddelelse om alle aktiviteterne.

               Den understøttende undersøgelse viste følgende:

               ·kompaktlysstofrør (CFL) til specialformål dækker på grund af deres særlige udformning, materialer og fremstillingsproces et meget bredt udvalg af lyskilder med flere egenskaber

               ·for CFL-lyskilder til specialformål, der er konstrueret til at udsende lys i det ultraviolette spektrum, er der tilstrækkelige oplysninger om, at det vil være teknisk umuligt i praksis at substituere kviksølv i de pågældende anvendelser, og det anbefales derfor i undersøgelsen at forlænge undtagelsen med den maksimale varighed på yderligere fem år

               ·for andre CFL-lyskilder til specialformål, hvor der for den brede vifte af anvendelser mangler oplysninger om substitutionen af kviksølv, bør undtagelsen forlænges med tre år. Derved gives der mulighed for at tilvejebringe mere detaljerede oplysninger, der kan begrunde undtagelsen for andre typer lyskilder, der bør anses for at være omfattet af udtrykket "specialformål", såfremt der indgives nye ansøgninger.

               De videnskabelige og tekniske vurderinger, herunder interessenthøringerne, har således vist, at undtagelseskriterierne fortsat er opfyldt med hensyn til undtagelse 1.f, da der endnu ikke findes pålidelige alternativer. Det fremgår også af evalueringsresultaterne, at den specifikke undtagelse ikke svækker den miljø- og sundhedsbeskyttelse, der ydes efter REACH-forordningen, som krævet i artikel 5 i direktiv 2011/65/EU.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget to bidrag. De rejste spørgsmål blev gennemgået, og det blev ikke anset for nødvendigt at foretage ændringer af udkastet.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv fornyes undtagelse 1.f, der er opført i bilag III til direktiv 2011/65/EU, for brugen af kviksølv i specifikke anvendelser.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse opfylder mindst et af de kriterier, der er fastsat i RoHS-direktivets artikel 5, stk. 1, litra a), og berettiger til en forlængelse af undtagelsen: Kviksølv kan ikke på pålidelig vis substitueres i de lyskildekategorier, der er omfattet af denne undtagelse.

               Sammenfattende kan det fastlås, at betingelserne for undtagelsen er opfyldt, og at undtagelsen i punkt 1.f skal fornyes. I vurderingen konkluderedes det også, at undtagelsens anvendelsesområde på den ene side bør indsnævres til yderligere specificerede anvendelser, og at varigheden af den nuværende brede undtagelse på den anden side kan afkortes som følger:

               I.til fem år for lyskilder til specialformål, der er konstrueret til at udsende lys i det ultraviolette spektrum, da der på nuværende tidspunkt ikke findes nogen pålidelige alternativer

               II.til tre år for alle andre lyskilder til specialformål for at give branchen mulighed for at tilvejebringe detaljerede oplysninger med henblik på at begrunde, at undtagelserne for specifikke kategorier af lyskilder til specialformål bør bevares.

               Udløbsdatoerne for denne undtagelse er fastsat i overensstemmelse med artikel 5, stk. 2, første afsnit. Gyldighedsperioderne forventes ikke at have en negativ virkning på innovation.

               Den foreslåede retsakt er et delegeret direktiv i overensstemmelse med direktiv 2011/65/EU, navnlig med henblik på opfyldelse af de relevante krav i samme direktivs artikel 5, stk. 1, litra a).

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i (kompakt)lysstofrør med én sokkel til specialformål

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  11
               , særlig artikel 5, stk. 1, litra a), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr (EEE), der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  12
                indrømmede Kommissionen bl.a. en undtagelse for anvendelse af kviksølv i (kompakt)lysstofrør med én sokkel til specialformål (herefter "undtagelsen"), og denne er nu er opført som undtagelse 1.f i bilag III til direktiv 2011/65/EU. Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Kviksølv anvendes i kompaktlysstofrør (CFL) med én sokkel til specialformål til at frembringe ultraviolet lys, som derefter omdannes til synligt lys af pærens fluorescerende coating.

               (6)Den 19. december 2014 og den 15. januar 2015 modtog Kommissionen to ansøgninger om fornyelse af undtagelsen (herefter "ansøgningerne om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og hvoraf den ene blev ajourført med en fornyet ansøgning den 20. januar 2020. I henhold til artikel 5, stk. 5, andet afsnit, i direktiv 2011/65/EU forbliver en undtagelse gyldig, indtil der er truffet afgørelse om ansøgningen om fornyelse.

               (7)I evalueringen af ansøgningerne om fornyelse, hvori der blev taget højde for tilgængeligheden af alternativer og de samfundsøkonomiske indvirkninger, blev det konkluderet, at det ikke er teknisk muligt praksis at eliminere kviksølv i de relevante anvendelser eller substituere det med et stof med sammenlignelig ydeevne. Evalueringen omfattede høringer af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Undtagelser fra begrænsningen for visse bestemte materialer og komponenter bør være af begrænset omfang og varighed, således at der opnås en gradvis udfasning af de farlige stoffer i EEE, og i vurderingen konkluderedes det også, at undtagelsens anvendelsesområde på den ene side bør indsnævres til yderligere specificerede anvendelser, og at varigheden af den nuværende brede undtagelse på den anden side kan afkortes.

               (9)Undtagelsen er i overensstemmelse med Europa-Parlamentets og Rådets forordning (EF) nr. 1907/2006
                  13
                og svækker således ikke den derved ydede miljø- og sundhedsbeskyttelse.

               (10)Det er derfor hensigtsmæssigt at forny undtagelsen for en maksimal periode på fem år i overensstemmelse med artikel 5, stk. 2, første afsnit, i direktiv 2011/65/EU for CFL-lyskilder til specialformål konstrueret til at udsende lys i det ultraviolette spektrum, da der på nuværende tidspunkt ikke findes nogen pålidelige alternativer. For alle andre typer CFL-lyskilder, der er omfattet af kategorien af CFL-lyskilder til specialformål, bør undtagelsen fornyes med tre år, således at branchen får mulighed for at tilvejebringe detaljerede oplysninger med henblik på at begrunde opretholdelsen af denne undtagelse for specifikke lyskildekategorier i overensstemmelse med direktivets mål om, at undtagelser bør være af begrænset omfang og varighed. I lyset af resultaterne af de igangværende bestræbelser på at finde et pålideligt alternativ forventes varigheden af denne undtagelse ikke at få nogen negative indvirkninger på innovation.

               (11)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021.

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_1_f/Lighting_Europe/ 1f_LE_RoHS_Exemption_Req_Final.pdf and http://rohs.exemptions.oeko.info/fileadmin/user_upload/RoHS_Pack_9/Exemption_1_ae_/NARVA/01_02_a__2b3_4a.pdf

                     (5)

                        Den endelige rapport om undersøgelsen findes på
                  https://op.europa.eu/da/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Høringsperiode: 21. august til 16. oktober 2015,
                  http://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , fra side 92.

                     (9)

                     https://ec.europa.eu/environment/waste/rohs_eee/studies_rohs1_en.htm

                     (10)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (11)

                        EUT L 174 af 1.7.2011, s. 88.

                     (12)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

                     (13)

                        Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

    ---documentbreak---

               BILAG

               I bilag III til direktiv 2011/65/EU affattes punkt 1.f således:

                        Undtagelse

                        Udstrækning og gyldighedsdatoer

                        "1

                        Kviksølv i (kompakt)lysstofrør med én sokkel, højst (pr. brænder):

                        1.f.I

                        lyskilder, der er konstrueret til at udstråle lys i det ultraviolette spektrum: 5 mg

                        Udløber den [PO: 5 år efter offentliggørelsen af det delegerede direktiv i EU-Tidende]

                        1.f.II

                        til specialformål: 5 mg

                        Udløber den [PO: 3 år efter offentliggørelsen af det delegerede direktiv i EU-Tidende]"


title: KOMMISSIONENS DELEGEREDE DIREKTIV (EU) / om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i lysstofrør til anden almenbelysning og specialformål

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse for specifikke anvendelser for kviksølv i lysstofrør til anden almenbelysning og specialformål

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til RoHS-direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasningen af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse og tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis dette ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal desuden tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Det fastlægges desuden i artikel 5, stk. 1, litra a), at Kommissionen skal optage materialer og komponenter i elektrisk og elektronisk udstyr til specifikke anvendelser på listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen har modtaget anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 2.b.4 i bilag III tillader anvendelse af kviksølv i andre lysstofrør til anden almenbelysning og specialformål (fx induktionslyskilder).

               Kommissionen modtog én ansøgning om fornyelse af denne undtagelse den 15. januar 2015. Ansøgeren anførte, at disse lyskilder i betragtning af en lang række parametre, der er relevante for lyskilder, der falder ind under undtagelse 2.b.4, f.eks. form, længde eller spektrum, vanskeligt kan erstattes af LED-alternativer
                  4
               . Denne ansøgning blev fornyet i januar 2020 med stort set samme argumentation. I overensstemmelse med kravene i RoHS-direktivet (artikel 5, stk. 5, andet afsnit) forbliver en undtagelse gyldig, indtil Kommissionen træffer afgørelse om ansøgningen om fornyelse.

               For at evaluere ansøgningerne om fornyelse af denne undtagelse iværksatte Kommissionen en undersøgelse i juni 2015
                  5
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  6
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen to supplerende undersøgelser/ajourføringer, der også inddrog interessenter. Den undersøgelse, som blev offentliggjort i 2019
                  7
               , havde fokus på den samfundsøkonomiske vurdering og tilgængeligheden af alternativer, mens der i 2020 blev foretaget en ajourføring baseret på de seneste tal og modeller
                  8
               . De endelige rapporter om undersøgelsen og ajourføringen af den samfundsøkonomiske vurdering blev offentliggjort
                  9
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, den 29. oktober 2018 og den 21. oktober 2019 for at indsamle deres synspunkter med hensyn til en påtænkt fremgangsmåde i overensstemmelse med evalueringernes konklusioner. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  10
               . Rådet og Europa-Parlamentet har fået meddelelse om alle aktiviteterne.

               Den understøttende undersøgelse viste følgende:

               ·denne undtagelse omfatter en lang række lyskilder med forskellige funktioner

               ·dataene om de specifikke lyskildetyper, der er omfattet af denne undtagelse, er i øjeblikket utilstrækkelige, og der mangler oplysninger om substitution af kviksølv i denne brede vifte af anvendelser. Den nuværende undtagelse bør forlænges med tre år for at give branchen mulighed for at sørge for mere detaljerede oplysninger til begrundelse af undtagelsen for specifikke lyskildetyper, der anses for at være omfattet af udtrykket "anden almenbelysning og specialformål"

               ·der er tilstrækkelige oplysninger om, at det ikke er teknisk muligt i praksis at erstatte kviksølv i to specifikke anvendelser, der er omfattet af denne undtagelse, nemlig i) lyskilder, der udstråler lys i det ikkesynlige spektrum, og ii) nødlamper, og derfor anbefaledes det i undersøgelsen at forny undtagelsen for disse anvendelser med den maksimale varighed på fem år.

               De videnskabelige og tekniske vurderinger, herunder interessenthøringerne, har således vist, at undtagelseskriterierne fortsat er opfyldt med hensyn til undtagelse 2.b.4, da der endnu ikke findes pålidelige alternativer. Det fremgik også af evalueringsresultaterne, at den reviderede undtagelse ikke svækker den miljø- og sundhedsbeskyttelse, der ydes efter REACH-forordningen, som krævet i artikel 5 i direktiv 2011/65/EU.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget tre bidrag. De rejste spørgsmål blev gennemgået, og det blev ikke anset for nødvendigt at foretage ændringer af udkastet.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv fornyes undtagelse 2.b.4, der er opført i bilag III til direktiv 2011/65/EU, for brugen af kviksølv i lysstofrør til anden almenbelysning og specialformål ved at fastsætte nye gyldighedsperioder, herunder for visse specifikke anvendelser omfattet af undtagelsen.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse opfylder mindst et af de relevante kriterier, der er fastsat i RoHS-direktivets artikel 5, stk. 1, litra a), og berettiger til en forlængelse af undtagelsen: Kviksølv kan ikke på pålidelig vis substitueres i de lyskildekategorier, der er omfattet af denne undtagelse.

               Sammenfattende kan det fastlås, at betingelserne for undtagelsen er opfyldt, og at undtagelse 2.b.4 skal fornyes. I vurderingen konkluderedes det også, at undtagelsens anvendelsesområde på den ene side bør indsnævres til yderligere specificerede anvendelser, og  på den anden side for at afkorte varigheden af den nuværende brede undtagelse som følger: I) til tre år for lyskilder til anden almenbelysning og specialformål og til fem år for II) lyskilder, der udstråler lys i det ikkesynlige spektrum, og III) nødlamper.

               Udløbsdatoerne for denne undtagelse er fastsat i overensstemmelse med artikel 5, stk. 2, første afsnit. Gyldighedsperioderne forventes ikke at have en negativ virkning på innovation.

               Den foreslåede retsakt er et delegeret direktiv, som er i overensstemmelse med den delegerende retsakt, direktiv 2011/65/EU, navnlig med delegationen af beføjelser i samme direktivs artikel 5, stk. 1, litra a), og artikel 20.

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i lysstofrør til anden almenbelysning og specialformål

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  11
               , særlig artikel 5, stk. 1, litra a), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  12
                indrømmede Kommissionen bl.a. en undtagelse for anvendelse af kviksølv i andre lineære lysstofrør til anden almenbelysning og specialformål (fx induktionslyskilder) ("undtagelsen"), og denne er nu opført som undtagelse 2.b.4 i bilag III til direktiv 2011/65/EU.Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Undtagelsen omfatter en uensartet gruppe af lyskilder, som er forskellige med hensyn til form, teknologi, anvendelse og formål. Kviksølv anvendes i udladningsrøret, hvilket er afgørende for at omdanne elektrisk energi til lys.

               (6)Den 15. januar 2015 modtog Kommissionen en ansøgning om fornyelse af undtagelsen (herefter "ansøgningen om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og denne blev ajourført med yderligere en ansøgning om fornyelse den 20. januar 2020. I henhold til artikel 5, stk. 5, i nævnte direktiv forbliver undtagelsen gyldig, indtil der er truffet afgørelse om ansøgningen om fornyelse.

               (7)I evalueringen af ansøgningen om fornyelse, hvori der blev taget højde for tilgængeligheden af alternativer og de samfundsøkonomiske indvirkninger af substitutionen, blev det konkluderet, at det ikke er teknisk muligt i praksis at substituere eller eliminere kviksølv i de relevante anvendelser. Evalueringen omfattede høring af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Undtagelsen er i overensstemmelse med Europa-Parlamentets og Rådets forordning (EF) nr. 1907/2006
                  13
                og svækker således ikke den derved ydede miljø- og sundhedsbeskyttelse.

               (9)Det er derfor hensigtsmæssigt at forny undtagelsen under hensyntagen til det generelle målsætning om, at undtagelser fra begrænsningen for visse bestemte materialer og komponenter bør være af begrænset omfang og varighed, således at der opnås en gradvis udfasning af de farlige stoffer i EEE.

               (10)For at muliggøre en rettidig fornyet vurdering af tilgængeligheden af kviksølvfri lyskilder til udskiftning af de mange forskellige lyskildetyper, der er omfattet af denne undtagelse, er det hensigtsmæssigt at forny undtagelsen for en begrænset periode på tre år.  For specifikke lyskildekategorier, nemlig lyskilder i det ikkesynlige spektrum (nyt underpunkt 2.b.4.II i bilag III) og nødlamper (nyt underpunkt 2.b.4.III i bilag III), er der imidlertid tilstrækkelige oplysninger om, at substitution ikke er teknisk mulig i praksis i de kommende år, og for disse kategorier af lyskilder bør det være berettiget med en gyldighedsperiode på fem år i overensstemmelse med artikel 5, stk. 2, første afsnit, i direktiv 2011/65/EU. I lyset af resultaterne af de igangværende bestræbelser på at finde et pålideligt alternativ forventes varigheden af denne undtagelse ikke at få nogen negative indvirkninger på innovation.

               (11)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021[…].

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_2_b__34_/
                  Lighting_Europe/2b4_LE_RoHS_Exemption__Req_Final.pdf
                  .

                     (5)

                        Den endelige rapport om undersøgelsen findes på
                  https://op.europa.eu/da/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Høringsperiode: 21. august 2015 til 16. oktober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , fra side 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (11)

                        EUT L 174 af 1.7.2011, s. 88.

                     (12)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

                     (13)

                        Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

    ---documentbreak---

               BILAG

               Punkt I bilag III til direktiv 2011//65/EU affattes punkt 2.b.4 således:

                        Undtagelse

                        Udstrækning og gyldighedsdatoer

                        "2b.4.I

                        lyskilder til anden almenbelysning og specialformål (f.eks. induktionslyskilder): 15 mg

                        Udløber den [PO: tre år efter offentliggørelsen af det delegerede direktiv i EU-Tidende]

                        2b.4.II

                        lyskilder, der hovedsagelig udstråler lys i det ultraviolette spektrum: 15 mg

                        Udløber den [PO: fem år efter offentliggørelsen af det delegerede direktiv i EU-Tidende]

                        2b.4.III

                        Nødlamper: 15 mg

                        Udløber den [fem år efter offentliggørelsen af det delegerede direktiv i EU-Tidende]"


title: KOMMISSIONENS DELEGEREDE DIREKTIV (EU) / om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i lineære lysstofrør med to sokler til almenbelysning

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører specifikke anvendelser for kviksølv i lineære lysstofrør med to sokler til almenbelysning.

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasningen af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse eller tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis dette ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal desuden tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal tage højde for enhver potentiel virkning på innovation. Hvor det er relevant, skal en livscyklustankegang anvendes til vurdering af de samlede indvirkninger af undtagelsen.

               Det fastlægges desuden i artikel 5, stk. 1, at Kommissionen skal optage eller, hvor det er relevant, fjerne materialer og komponenter i elektrisk og elektronisk udstyr til specifikke anvendelser på/fra listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen har modtaget anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 2.a, punkt 1-5, i bilag III tillader anvendelse af kviksølv i lineære lysstofrør med to sokler til almenbelysning, højst (pr. rør):

               2.a.1 trepulverrør med normal levetid og rørdiameter < 9 mm (fx T2): 4 mg;

               2.a.2 trepulverrør med normal levetid og rørdiameter ≥ 9 mm, men ≤ 17 mm (fx T5): 3 mg;

               2.a.3 trepulverrør med normal levetid og rørdiameter > 17 mm, men ≤ 28 mm (fx T8): 3,5 mg;

               2.a.4 trepulverrør med normal levetid og rørdiameter < 28 mm (fx T12): 3,5 mg;

               2.a.5 trepulverrør med lang levetid (≥ 25 000 timer): 5 mg.

               Kommissionen modtog to ansøgninger om fornyelse af denne undtagelse i henholdsvis december 2014 og januar 2015. En af ansøgningerne blev fornyet med yderligere oplysninger i januar 2020. Ansøgerne anførte i det væsentlige, at der ikke var tilgængelige alternativer til brug for alle de relevante anvendelser. En ansøger anførte, at selv om der i stigende grad fandtes kviksølvfrie LED-alternativer på EU-markedet, kan de ikke altid fungere som en fuldt kompatibel erstatning af den brede vifte af lineære lysstofrør for forbrugere og professionelle slutbrugere
                  4
               . Den anden ansøger fremførte lignende argumenter
                  5
               .

               I overensstemmelse med kravene i RoHS-direktivet (artikel 5, stk. 5, andet afsnit) forbliver en undtagelse gyldig, indtil Kommissionen træffer afgørelse om ansøgningen om fornyelse.

               For at evaluere ansøgningerne om fornyelse af denne undtagelse iværksatte Kommissionen en undersøgelse i juni 2015
                  6
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  7
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen to supplerende undersøgelser/ajourføringer, der også inddrog interessenter. Den undersøgelse, som blev offentliggjort i 2019
                  8
               , havde fokus på den samfundsøkonomiske vurdering og tilgængeligheden af alternativer, mens der i 2020 blev foretaget en ajourføring baseret på de seneste tal og modeller
                  9
               . De endelige rapporter om undersøgelsen og ajourføringerne af den samfundsøkonomiske vurdering blev offentliggjort
                  10
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, 29. oktober 2018 og 21. oktober 2019. I juli 2020 underrettede Kommissionen også medlemsstaterne i ekspertgruppen via en skriftlig høring om den samfundsøkonomiske ajourføring i 2020 og indsamlede medlemsstaternes holdninger til en foreslået fremgangsmåde. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  11
               . Rådet og Europa-Parlamentet har fået meddelelse om alle aktiviteterne.

               I den understøttende undersøgelse blev følgende tekniske oplysninger og vurderinger fremhævet:

               ·Det konkluderes i undersøgelsen fra 2015-2016, at der findes pålidelige kviksølvfrie alternativer på markedet i EU. Undersøgelsen gav omfattende dokumentation for, at substitution af kviksølv i de lyskildekategorier, der er omfattet af undtagelsen, er videnskabeligt og teknisk mulig i praksis.

               ·I ajourføringerne af undersøgelsen fra 2019 og 2020 var der fokus på tilgængeligheden af alternativer og de samfundsøkonomiske indvirkninger af substitution. Ajourføringer viste, at de samlede substitutionsomkostninger i høj grad afhænger af andelen af lyskilder, der er til rådighed på markedet til udskiftning, og at substitutionsomkostningerne relativt hurtigt vil blive opvejet af fordele, der opnås ved de dermed forbundne energibesparelser. Ajourføringen af den samfundsøkonomiske vurdering fra 2020 viste, at en substitution af kviksølv med LED-alternativer i de vurderede lyskildekategorier generelt ville forhindre, at 2 882 kg kviksølv i lyskilder bringes i omsætning på markedet i EU
                  12
               . Samlet set vil den for tidlige produktion af affald af elektrisk og elektronisk udstyr som følge af behovet for ny tilslutning og udskiftning af lyskilder for visse lyskildekategorier blive opvejet både af undgåelsen af fremtidig brug af kviksølv og opnåelsen af betydelige energibesparelser.
                  13
               . De videnskabelige og tekniske vurderinger, herunder interessenthøringerne, har således vist, at ingen af undtagelseskriterierne nu er opfyldt med hensyn til undtagelse 2.a.1-5. Tilgængeligheden af alternativer er desuden blevet dokumenteret, og beregninger baseret på substitutionernes samfundsøkonomiske indvirkninger har vist, at der opnås samlede besparelser og samlede miljø-, sundheds- og forbrugerbeskyttelsesmæssige fordele.

               De videnskabelige og tekniske vurderinger, herunder interessenthøringerne, har således vist, at ingen af undtagelseskriterierne nu er opfyldt med hensyn til undtagelse 2.a.1-5. Tilgængeligheden af alternativer er blevet dokumenteret, og beregninger baseret på substitutionernes samfundsøkonomiske indvirkninger har vist, at der opnås samlede besparelser og miljø-, sundheds- og forbrugerbeskyttelsesmæssige fordele.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget 23 bidrag. De rejste spørgsmål blev gennemgået, og det blev ikke anset for nødvendigt at foretage ændringer af udkastet.

               3.JURIDISKE ASPEKTER AF DEN DELEGEREDE RETSAKT

               I medfør af artikel 5, stk. 1, foretages der ved det delegerede direktiv en tilbagekaldelse af undtagelse 2.a, punkt 1-5, der er opført i bilag III til direktiv 2011/65/EU, for brugen af kviksølv i specifikke anvendelser.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse ikke opfylder nogen af de kriterier, der er fastsat i RoHS-direktivets artikel 5, stk. 1, litra a), og som berettiger til en forlængelse af undtagelsen: Kviksølv kan substitueres med pålidelige alternativer i de lyskildekategorier, der er omfattet af denne undtagelse, dette er videnskabeligt og teknisk muligt i praksis, og det er blevet dokumenteret, at den samlede miljø-, sundheds- og forbrugerbeskyttelsesmæssige indvirkning af substitutionen i høj grad opvejer eventuelle negative indvirkninger. Med substitutionen vil det ikke blot undgås, at betydelige mængder kviksølv bringes i omsætning på markedet i EU, det vil også generere energibesparelser og stimulere innovation
                  14
               . Denne vurdering er baseret på den seneste tekniske og videnskabelige dokumentation og ajourførte markedsoplysninger, der indgår i ovennævnte understøttende undersøgelser. Sammenfattende kan det fastslås, at betingelserne for undtagelsen ikke længere er opfyldt, og at punkt 2.a.1-5 skal fjernes i overensstemmelse med artikel 5, stk. 1, litra b).

               Udløbsdatoen for denne undtagelse er fastsat i overensstemmelse med RoHS-direktivets artikel 5, stk. 6, hvorefter en undtagelse i tilfælde af tilbagekaldelse udløber tidligst 12 måneder og senest 18 måneder fra det tidspunkt, hvor denne afgørelse træffes. For undtagelse 2.a., punkt 1, 4 og 5, er der ingen særlige elementer, der berettiger, at der fastsættes en senere dato end den tidligste udløbsdato 12 måneder efter afgørelsesdatoen. For undtagelse 2.a, punkt 2 og 3, ("T5-lineære lysstofrør" og "T8-lineære lysstofrør") foreslås der imidlertid en overgangsperiode på 18 måneder. Dette er den højst mulige overgangsperiode for en afgørelse, der tilbagekalder en undtagelse, baseret på vurderingen efter til RoHS-kriterierne og under fuld hensyntagen til den mindre fremskredne tilgængelighed af alternativer og de samfundsøkonomiske indvirkninger af substitutionen. Indrømmelsen af den maksimale overgangsperiode afspejler også det forhold, at denne undtagelse gælder for en stor mængde lyskilder, og den giver tilstrækkelig tid til at træffe de nødvendige foranstaltninger for nye kviksølvholdige lyskilder, som ikke må bringes i omsætning i EU efter udløbsdatoen.

               Den foreslåede retsakt er et delegeret direktiv, som er i overensstemmelse med den delegerende retsakt, direktiv 2011/65/EU, navnlig med delegationen af beføjelser i samme direktivs artikel 5, stk. 1, litra a), og artikel 20. I overensstemmelse med almindelig praksis for delegerede direktiver vedrørende undtagelser fra RoHS-direktivet fastsættes der en tidsramme på seks måneder efter ikrafttrædelsen.

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tilbagekalde en undtagelse for brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 16.12.2021

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i lineære lysstofrør med to sokler til almenbelysning

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  15
               , særlig artikel 5, stk. 1, litra b), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  16
                indrømmede Kommissionen bl.a. en undtagelse for anvendelse af kviksølv i lineære lysstofrør med to sokler til almenbelysning (herefter "undtagelsen"), og denne er nu opført som undtagelse 2.a.1), 2.a.2, 2.a.3, 2.a.4 og 2.a.5) i bilag III til direktiv 2011/65/EU. Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Kviksølv anvendes i lineære lysstofrør med to sokler til almenbelysning til at frembringe ultraviolet lys, som derefter omdannes til synligt lys af lyskildens fluorescerende coating.

               (6)Den 19. december 2014 og den 15. januar 2015 modtog Kommissionen to ansøgninger om fornyelse af undtagelsen (herefter "ansøgningerne om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og hvoraf den ene blev ajourført med en fornyet ansøgning den 20. januar 2020. I henhold til artikel 5, stk. 5, andet afsnit, i direktiv 2011/65/EU forbliver undtagelsen gyldig, indtil der er truffet afgørelse om ansøgningen om fornyelse.

               (7)I evalueringen af ansøgningerne om fornyelse, hvori der blev taget højde for tilgængeligheden af alternativer og de samfundsøkonomiske indvirkninger af substitutionen, blev det konkluderet, at tilstrækkeligt pålidelige kviksølvfrie alternativer til de lyskilder, der er omfattet af undtagelsen, er blevet tilgængelige, og at substitutionen af kviksølv i disse lyskilder er videnskabeligt og teknisk mulig i praksis. Desuden blev det i evalueringen konkluderet, at fordelene ved substitution klart ville opveje eventuelle negative indvirkninger.

               (8)Evalueringen af ansøgningerne om fornyelse omfattede høring af interessenterne i henhold til artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (9)Da betingelserne i artikel 5, stk. 1, litra a), i direktiv 2011/65/EU ikke længere er opfyldt, bør ansøgningen om fornyelse afvises. Udløbsdatoerne for undtagelsen bør fastsættes i overensstemmelse med nævnte direktivs artikel 5, stk. 6.

               (10)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 16.12.2021[…].

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_a__15_/
                     Lighting_Europe/2a1_LE_RoHS_Exemption__Req_Final.pdf

                     (5)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_a__15_/
                     NARVA/01_02_a__2b3_4a.pdf

                     (6)

                        Den endelige rapport om undersøgelsen findes på
                  https://op.europa.eu/da/publication-detail/-/publication/a3fdcc8c-4273-11e6-af30-01aa75ed71a1
                  .

                     (7)

                        Høringsperiode: 21. august 2015 til 16. oktober 2015,
                  https://rohs.exemptions.oeko.info
                  .

                     (8)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (9)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , fra side 92.

                     (10)

                     https://ec.europa.eu/environment/waste/rohs_eee/studies_rohs1_en.htm

                     (11)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (12)

                        Ajourføringen af den samfundsøkonomiske vurdering fra 2020 omfattede ikkeintegrerede kompaktlysstofrør (CFLni) og lineære lysstofrør med en rørdiameter på 9-17 mm (f.eks. T5) og 17-28 mm (f.eks. T8).

                     (13)

                        Idem.

                     (14)

                        De omfattede produkter er også reguleret ved Kommissionens forordning (EU) 2019/2020 af 1. oktober 2019 om fastlæggelse af krav til miljøvenligt design af lyskilder og separate styreanordninger hertil, der finder anvendelse fra den 1. september 2021. I modsætning til direktiv 2011/65/EU begrænser lovgivningen om miljøvenligt design ikke stofferne i produkter, den fastsætter derimod energieffektivitetskrav, der skal overholdes, for at produkterne kan bringes i omsætning. Kompaktlysstofrør med integreret styreanordning (CFLi) vil de facto ikke blive bragt i omsætning fra den 1. september 2021 på grund af manglende overholdelse af disse energieffektivitetskrav. I Kommissionens forordning (EU) 2019/2020 identificeres kviksølvindholdet som et væsentligt miljøaspekt i en lyskildes livscyklus, men det anerkendes, at anvendelsen af farlige stoffer, herunder kviksølv i lyskilder, er reguleret ved direktiv 2011/65/EU.

                     (15)

                        EUT L 174 af 1.7.2011, s. 88.

                     (16)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

    ---documentbreak---

               BILAG

               I bilag III til direktiv 2011/65/EU affattes punkt 2.a, 2.a.1, 2.a.2, 2.a.3, 2.a.4 og 2.a.5 således:

                        Undtagelse

                        Udstrækning og gyldighedsdatoer

                        "2.a

                        Kviksølv i lineære lysstofrør med to sokler til almenbelysning, højst (pr. rør):

                        2.a.1

                        trepulverrør med normal levetid og rørdiameter < 9 mm (f.eks. T2): 4 mg

                        Udløber den [PO: 12 måneder efter offentliggørelsen af det delegerede direktiv i EU-Tidende]

                        2.a.2

                        trepulverrør med normal levetid og rørdiameter ≥ 9 mm, men ≤ 17 mm (f.eks. T5): 3 mg

                        Udløber den [PO: 18 måneder efter offentliggørelsen af det delegerede direktiv i EU-Tidende]

                        2.a.3

                        trepulverrør med normal levetid og rørdiameter > 17 mm, men ≤ 28 mm (f.eks. T8): 3,5 mg

                        Udløber den [PO: 18 måneder efter vedtagelsen af det delegerede direktiv]

                        2.a.4

                        trepulverrør med normal levetid og rørdiameter > 28 mm (f.eks. T12): 3,5 mg

                        Udløber den [PO: 12 måneder efter offentliggørelsen af det delegerede direktiv i EU-Tidende]

                        2.a.5

                        trepulverrør med lang levetid (≥ 25 000 timer): 5 mg.

                        Udløber den [PO: 12 måneder efter offentliggørelsen af det delegerede direktiv i EU-Tidende]"